**FELADAT-ELLÁTÁSI SZERZŐDÉS**

**iskolaorvosi feladatok ellátására**

amely létrejött egyrészről

**Révfülöp Nagyközség Önkormányzata** (8253 Révfülöp, Villa Filip tér 8.) adószám: 15733957-2-19 törzsszám: 733953, képviseli: Kondor Géza (polgármester) mint megbízó (a továbbiakban: **Megbízó**), másrészről

másrészről

**a Vindelici Korlátolt felelősségű Társaság** (székhelye: 8253 Révfülöp, Káli út 6.; adószám: 26761406-2-19; cégjegyzékszám: 19-09-520581; képviseli: Dr. Vizeli József Mihály, ügyvezető; -személyes közreműködésre kötelezett **Dr. Vizeli József Mihály** háziorvos-), mint megbízott (a továbbiakban: **Megbízott**),

(együtt, mint felek) között alulírott napon és helyen az alábbi feltételek szerint:

**Előzmény:** Megbízó (valamint az érintett háziorvosi körzethez tartozó másik két önkormányzat) és Megbízott 2019. november 28-án kötöttek feladatellátási szerződést a Révfülöp – Ábrahámhegy – Balatonrendes háziorvosi körzet háziorvosi feladatai ellátására. E szerződés 6. 1. 4. pontjában felek rendelkeztek arról, hogy az iskolaorvosi feladatok ellátásáról Megbízott Révfülöp Nagyközség Önkormányzatával külön megállapodást köt.

1. Megbízó megbízza Megbízottat a Révfülöp Nagyközség Önkormányzata közigazgatási területén levő Révfülöpi Általános Iskola, valamint Napközi Otthonos Óvoda vonatkozásában az iskolaorvosi feladtok ellátásával. Megbízott a megbízást vállalja.

2. Megbízott az ellátást az iskola-egészségügyi ellátásról szóló 26/1997. (IX. 3.) NM rendeletben foglaltak szerint köteles biztosítani, feladatát személyesen köteles ellátni. Megbízott nyilatkozik, hogy a feladat ellátásához szükséges szakmai feltételekkel rendelkezik.

3. Amennyiben Megbízott a feladatát nem tudja ellátni, bármely okból akadályoztatva van, helyettesítéséről Megbízó értesítése mellett maga gondoskodik. A helyettesítést kizárólag olyan orvos láthatja el, aki megfelel az iskolaorvosi tevékenység végzéséhez szükséges személyi feltételeknek.

4. Megbízott az iskolaorvosi feladatokat a Megbízóval történő előzetes megbeszélés szerint a védőnővel, iskolaigazgatóval, felettes szervekkel egyeztetve, előzetes koordinációt követően, időszakosan végzi.

5. A szerződés a mindkét fél általi aláírását követő napon lép hatályba, és határozatlan időre szól.

6. A szerződést bármelyik fél hat havi felmondási idővel mondhatja fel. A szerződést bármelyik fél kizárólag súlyos szerződésszegés esetén mondhatja fel azonnali hatállyal.

7. Jelen szerződésben nem szabályozott kérdésekben az egészségügyről szóló törvény és az egyéb egészségügyi jogszabályok, valamint a Polgári Törvénykönyvről szóló törvény rendelkezései az irányadóak.

8. A szerződés megkötését Révfülöp Nagyközség Önkormányzata Polgármestere a 40/2020. (III. 11.) Korm. rendeletben kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében eljárva a …/2020. (…) határozatával hagyta jóvá.

9. A szerződést a felek, mint akaratukkal mindenben megegyezőt jóváhagyólag aláírták.

Révfülöp, 2020. május ….

…………………………………………… ……………………………………

 Kondor Géza, polgármester Dr. Vizeli József Mihály, háziorvos

Révfülöp Nagyközség Önkormányzata Vindelici Kft.

 Megbízó Megbízott